Angelus ad Virginem
# Angelus ad Virginem

Angelus ad Virginem è un canto di Natale medievale, il cui testo parla dell'Annunciazione a Maria.

L'autore, anonimo, compose il testo in latino, tra il XII e il XIV secolo.

È incluso, con il numero 6, nella raccolta Carols for Choirs 3: Fifty Christmas Carols, con arrangiamento di David Willcocks.

## Testo

Angelus ad Virginem

subintrans in conclave,

virginis formidinem

demulcens, inquit: "Ave,

ave regina virginum,

coeli terraeque dominum

concipies et paries intacta,

salutem hominum;

tu porta coeli facta,

medela criminum."

"Quomodo conciperem,

quae virum non cognovi?

Qualiter infringerem,

quae firma mente vovi?"

"Spiritus sancti gratia

perficiet haec omnia;

ne timaes, sed gaudeas secura,

quod castimonia

manebit in te pura,

Dei potentia."

Ad haec virgo nobilis

respondens inquit ei:

"Ancilla sum humilis

omnipotentis Dei.

Tibi coelesti nuntio,

tanta secreti conscio,

consentiens et cupiens videre

factum quod audio,

parata sum parere

Dei consilio."

Angelus disparuit

et statim puellaris

uterus intumuit

vi partus salutaris.

Qui, circumdatus utero

novem mensium numero,

hinc exiit et iniit conflictum,

affigens humero

crucem, qua dedit ictum

hosti mortifero.

Eia Mater Domini,

quae pacem redidisti

angelis et homini,

cum Christum genuisti!

Tuum exora filium

ut se nobis propitium

exhibeat et deleat peccata,

praestans auxilium,

vita frui beata

post hoc exsilium.

